คือว่าก่อนหน้านี้กินยาคุมซินโฟเนียกำลังจะหมดแผงที่ 2 ค่ะ เลยไปหาซื้อซินโฟเนียมาไว้กินต่อ แต่ร้านดันไม่มีซินโฟเนีย เลยได้ยาสมาแทน อยากทราบว่า ต้องกินต่อยังไงคะ กินซินโฟเนียให้หมดก่อนค่อยเริ่มต้นกินยาสต่อกันเลยถูกไหมคะ แบบแผงชนแผงเลย หรือต้องรอให้เป็นประจำเดือนก่อนค่อยกินคะ
สวัสดีค่ะ ยาคุมกำเนิดแบบแผงรายเดือนนั้นเป็นการคุมกำเนิดที่มีประสิทธิภาพสูงมาก หากได้กินติดต่อกันทุกวันจนหมดแผงยา โดยการเริ่มยาควรเริ่มภายใน 5 วันแรกของการมีประจำเดือนเพื่อให้สามารถมีเพศสัมพันธ์ได้ทันที หากเริ่มช่วงเวลาอื่น อาจจะต้องกินติดต่อกันให้ครบ 7 วันก่อนค่อยมีเพศสัมพันธ์ไม่ป้องกันได้การกินยาคนละชนิดกันแบบต่อแผงกันนั้นสามารถทำได้เหมือนกินยาชนิดเดียวกันเลย กล่าวคือเมื่อกินยาคุมซินโฟเนียแผงเดิมครบ 28 เม็ด ก็ให้กินยายาสแผงใหม่ต่อไปทันทีแต่โดยปกติแล้ว ประจำเดือนควรจะมาในช่วงที่กินเม็ดแป้ง 4-7 เม็ดสุดท้ายของแผงยา หากไม่สบายใจ และประจำเดือนยังไม่มา ควรยืนยันการตั้งครรภ์ให้แน่ชัดก่อนเริ่มยาคุมแผงถัดไปค่ะ